
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.501/18-8


R E P U B L I K A   H R V A T S K A

R J E Š E N J E

	Trgovački sud u Splitu, Stalna služba u Dubrovniku, po sucu tog suda Srđanu Gavranić, kao stečajnom sucu, odlučujući o zahtjevu FINA RC SPLIT, Podružnica Dubrovnik, za provedbu skraćenog stečajnog postupka nad dužnikom LUX DESIGN d.o.o., Mostarska 12, Metković OIB: 79938354162, temeljem čl. 430.  Stečajnog zakona (NN 71/15, 104/17, dalje u tekstu SZ), izvan ročišta, dana 14. rujna 2018. godine


r i j e š i o    j e

I.	Poziva se HUP-ZAGREB d.d., Zagreb, Radnička cesta 80, OIB: 66859264899, u roku petnaest (15) dana predujmi sredstva za namirenje troškova postupka uplatom u korist računa ovog suda br. HR1623900011300000664 otvorenog kod Hrvatske poštanske banke d. d., Zagreb, pozivom na broj 10-501-2018, iznos od 20.000,00 kuna, te u istom roku potvrdu o uplati dostavi u sudski spis pozivom na posl.br. St. 501/2018.

II.	Ako se u skladu s ovim rješenjem ne uplati predujam za namirenje troškova postupka, stečajni sudac će temeljem čl. 431. st. 2. Stečajnog zakona donijeti odluku o otvaranju i zaključenju stečajnog postupka.



Obrazloženje

Financijska agencija RC Split, Podružnica Dubrovnik je podnijela ovom sudu 06. srpnja 2018. godine zahtjev za provedbu skraćenog stečajnog postupka nad dužnikom. U zahtjevu se u bitnome navodi da na dan 29. lipnja 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i u ukupnom iznosu od 26.927,68 kuna, da nema zaposlenih, da ima otvoren račun kod Privredna banka Zagreb d.d., kao i da ima zaplijenjenih sredstava na ime predujma za namirenje troškova stečajnog postupka.

Sukladno čl. 430. Stečajnog zakona (NN 71/15, 104/17, dalje u tekstu SZ) sud je na e oglasnoj ploči suda 13. kolovoza 2018. godine objavio oglas kojim je pozvao vjerovnike da najkasnije u roku od 45 dana od objave predlože otvaranje stečajnog postupka, uz upozorenje o pravnim posljedicama iz čl. 431. SZ.

Vjerovnik HUP-ZAGREB d.d., Zagreb je podneskom predanim preko pošte preporučeno 5. rujna 2018. godine predložilo otvaranje stečajnog postupka. U prijedlogu se u bitnome navodi da vjerovnik ima tražbinu prema dužniku u iznosu od 33.584,76 kuna,  pa predlaže provesti stečajni postupak.


Prema čl. 431. SZ ako vjerovnik koji predloži otvaranje stečajnoga postupka ne predujmi sredstva za namirenje troškova postupka, sud će u tom slučaju po službenoj dužnosti donijeti rješenje o otvaranju i zaključenju skraćenoga stečajnog postupka. Troškovi postupka za koje je potrebno predujmiti traženi iznos odnose se na stvarne troškove i nagradu  stečajnog upravitelja u iznosu od 12.000,00 kuna, troškovi knjigovodstva u iznosu od 4.000,00 kuna, troškovi izrade pečata, poštarine, otvaranja i zatvaranja računa i sl. u iznosu od 1.000,00 kuna, troškovi izlučivanja i pohrane arhivske građe 3.000,00 kuna. 

Zbog navedenog, na temelju spomenutih propisa, odlučeno je kao u izreci rješenja. 

			U Dubrovniku, 14. rujna 2016. godine


								Stečajni sudac:

								Srđan Gavranić 





POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).

DN-a:
· vjerovniku,
· e-oglasna ploča suda.

